Bauer Media (Suomi)

Bauer Media Oy (vuosina 2013–2015 SBS Discovery Radio Oy ja sitä ennen SBS Finland Oy) on suomalainen mediayhtiö, joka on osa saksalaista Bauer Media Groupia. Bauer Media on Suomen kaupallisen radion markkinajohtaja sekä kuuntelussa että mainosmyynnissä mitattuna. 
ProSiebenSat.1 Group hankki kesäkuussa 2007 omistukseensa Euroopan silloisen toiseksi suurimman mediayhtiön SBS Broadcastingin, joka omisti 15 televisiokanavaa seitsemässä Euroopan valtiossa sekä 55 radiokanavaa kuudessa Euroopan maassa. SBS Broadcastingin pääasiallinen toimialue oli kuitenkin Pohjoismaat.
Discovery Communications osti SBS:n pohjoismaiden toiminnot ProSiebenSat.1 Medialta joulukuussa 2012.. SBS Nordicin toiminnot sekä Discoveryn aiemmat toiminnot pohjoismaissa yhdistettiin uuteen yhtiöön 9. huhtikuuta 2013, jonka nimeksi tuli SBS Discovery Media. 
Bauer Media Group osti SBS Discovery Radion Discovery Communicationsilta huhtikuussa 2015. 
Bauer Media Oy:n palveluksessa työskentelee noin 170 henkeä ja sen toimitusjohtajana toimii Sami Tenkanen.
Tekoäly alkoi lukemaan uutiset Bauer Median radiokanavilla 5. huhtikuuta 2024 alkaen.
Yrityskaupat.
Bauer Media osti loppuvuonna 2015 Radio Novan radioliiketoiminnan ruotsalaisen Bonnier-konsernin omistamalta MTV:ltä. Samassa yhteydessä myös NRJ:n ja Radio Nostalgian myynti- ja markkinointitoiminnot siirtyivät Bauer Medialle, mutta NRJ:n ja Radio Nostalgian radioliiketoimintaa yhtiö ei omista. 
Bauer Media osti Radio Classicin helmikuussa 2020 ja Basso Median saman vuoden huhtikuussa.
Bauer Media osti Mediatakojat Oy:n maaliskuussa 2021.
Radiokanavat.
Helmikuussa 2025 Bauer Median radiokanavia Suomessa olivat:
Palkinnot.
SBS Finland voitti vuoden 2009 Radio Gaalassa seuraavissa kategorioissa: vuoden myyntitiimi (SBS Median valtakunnan myyntiryhmä) sekä vuoden paikallinen myyjä. 
Vuoden 2012 Radio Gaala pidettiin 17. tammikuuta SBS palkittiin Gaalassa kolmessa kategoriassa: Vuoden uutistoimittaja (Mikko Räsänen, The Voice), Vuoden myyntitiimi (Iskelmän valtakunnan myyntiryhmä) ja Vuoden radiotapahtuma (Iskelmä festivaali).
Työkulttuuri.
Marraskuussa 2025 Journalisti-lehti julkaisi artikkelin, jossa kerrottiin Bauer Media Finland Oy:n työharjoittelukäytännöistä. Artikkelin mukaan yhtiössä työskentelee samanaikaisesti noin kymmenkunta harjoittelijaa, jotka tekevät täyttä työpäivää ilman rahallista korvausta. Harjoittelijoille tarjotaan ainoastaan päivittäinen lounas. Useiden haastateltujen mukaan heidän työtehtävänsä vastasivat pitkälti vakituisten työntekijöiden töitä: he osallistuivat muun muassa ääni- ja videotuotantoon, radiokanavien sosiaalisen median sisällöntuotantoon, ohjelmien ajastamiseen sekä juontajien spiikkien suunnitteluun.
Artikkelissa harjoittelijat kuvasivat, että heidän saamansa ohjaus ja perehdytys olivat usein puutteellisia. Ohjaajat olivat kiireisiä, palautekeskusteluja ei järjestetty säännöllisesti, ja harjoittelijoiden työnkuva jäi epäselväksi. Useat kokivat, ettei heidän työpanoksensa eronnut merkittävästi palkatun henkilöstön työstä. Työilmapiiriä luonnehti artikkelin mukaan hierarkkisuus: juontajat nähtiin yhtiön sisäisenä "ylimpänä kastina", eivätkä kaikki suhtautuneet harjoittelijoihin tasavertaisesti. Osa haastatelluista kertoi myös epämiellyttävistä tai alentavista kohtaamisista, ja yksi harjoittelija kuvasi kokeneensa seksuaalista häirintää. Häirintätapaus raportoitiin, mutta sen käsittely jäi artikkelin mukaan kesken.
Yhtiön toimitusjohtaja Sami Tenkanen kiisti väitteet väärinkäytöksistä ja totesi sähköpostitse, että harjoittelu on osa opiskelua ja käytännön työelämään tutustumista. Hänen mukaansa jokaiselle harjoittelijalle nimetään ohjaaja, ja yhtiö ei hyväksy minkäänlaista häirintää. Tenkanen myös kiisti, että harjoittelijoiden työpanoksella korvattaisiin palkattua henkilöstöä.
Artikkeli herätti keskustelua median alan harjoittelukäytäntöjen eettisyydestä ja opiskelijoiden asemasta työelämässä. Tapauksen katsottiin kuvastavan laajempaa ongelmaa, jossa palkattomat harjoittelijat muodostavat merkittävän osan mediatalojen työvoimasta ilman asianmukaista korvausta tai tukea ammatilliseen kehittymiseen.